Յանդեքսի պատկերանիշ

Յանդեքսի առաջին պատկերանիշ, 1996 թվականին «Яndex.Site» և «Яndex.CD» արտադրանքների վրա ստեղծված պատկերանիշ։ Այն ստեղծվել է համանուն որոնողական համակարգի ստեղծման հայտարարությունից շատ առաջ։ Պատկերանիշն ինքնաշեն է և ստեղծվել է «CompTek» մայր ընկերության պատկերանիշի նմանությամբ։

Սկսած 1997 թվականից՝ Յանդեքսի պատկերանիշը ստեղծում է Արտեմիա Լեբեդևի ստուդիան։ Մինչ օրս թողարկվել է պատկերանիշի 4 օրինակ, ընդ որում, սկսած 3․0 տարբերակից՝ բրենդը գրված է կիրիլիցա այբուբենով։ Ներկայումս գործում է չորրորդ տարբերակը, որը հեշտությամբ խոնարհվում է ռուսերենով։

Տոնական պատկերանիշներ 
Տոնական օրերին, հայտնի մարդկանց ծննդյան տարեդարձերին և այլ կարևոր իրադարձությունների ժամանակ «Յանդեքսը» իր պատկերանիշը փոխարինում է պատկերազարդումներով։ Տոնական պատկերանիշների գործածման ավանդույթը գործում է 2005 թվականից։

Օրինակներ 

 2009 թվականի ապրիլի 1-ին Գոգոլի 200-ամյակը նշվել է «Յանդեքսը» «Գոգոլ» վերանվանելով՝ «200 տարի Յանդեքսում» կարգախոսով։
 2010 թվականի սեպտեմբերի 1-ին՝ գիտելիքի և դպրության օրը, փոխվել է տառերի տեսքը։
 2011 թվականի սեպտեմբերի 23-ին՝ իր ծննդյան տոնի կապակցությամբ, «Յանդեքսն» իր պատկերանիշը ներկայացրել է ռուսական անձնագրի տեսքով։
 2012 թվականի փետրվարի 17-ին՝ Չարլզ Դիքենսի 200-ամյակի առթիվ, պատկերանիշը փոխել է իր տեսքը, իսկ կազմակերպության կարգախոսի փոխարեն եղել է գրողի ստորագրությունը։
 2012 թվականի դեկտեմբերի 12-ին՝ աշխարհի վերջի ենթադրյալ օրը, պատկերանիշի տեղում մնացել էին միայն տառերի բեկորները։
 2013 թվականի հունվարի 17-ին՝ Կոնստանտին Ստանիսլավսկու 150-ամյակի առթիվ, պատկերանիշը պատկերվել էր նրա դիմանկարով ու «Չեմ հավատում» խոսքերով։
 2013 թվականի հունվարի 25-ին՝ ի պատիվ Վլադիմիր Վիսոցկու 75-ամյակի, թողարկվել էր երաժշտական պատկերանիշ։
 2013 թվականի փետրվարի 14-ին թողարկվել է ինտերակտիվ պատկերանիշ՝ երիցուկի տեսքով՝ «Սիրում է, չի սիրում» ընտրության համար, որի ծրարն ավելի մեծ էր, և սեղմելով կարելի էր բացիկ ուղարկել։
 2013 թվականի ապրիլի 1-ին «սայթաքած» տառերի տակ էր դրված բանանի կեղևը, որից հետո դրված էր ստորակետ, իսկ ներքևում տեղակայված էին հինգ տառի մուտքագրման վանդակներ, ընդ որում՝ առաջինն արդեն կար՝ «Բ»-ն, իսկ հետո՝ բացականչական նշանը։ Ճիշտ պատասխանը «ԲԱՆԱՆ» բառն էր։
 2013 թվականի հուլիսի 25-ին «Յանդեքսի» լոգոն ամբողջությամբ սև էր ներկվել՝ Իլյա Սեգալովիչի մահվան պատճառով։
 2013 թվականի օգոստոսի 6-ին «Յանդեքսն» իր պատկերանիշը նվիրել է Էնդի Ուորհոլի ծննդյան 85-ամյակին։ Սովորական լոգոտիպի տեղը զբաղեցրել են վեց «Я» տառերը, որոնք նկարել են տարբեր գույներով։
 2013 թվականի դեկտեմբերի 31-ին «Յանդեքս»-ի պատկերանիշի փոխարեն եղել է դաշնամուր։ Այն ցույց էր տալիս, թե որտեղ սեղմել։ Հնչում էր «Անտառում եղևնի է ծնվել» երգը։
 2015 թվականի ապրիլի 21-ին «Յանդեքսի» պատկերանիշը պատկերվել է գործող մեխանիզմով։
 Քաղաքի օրը «Յանդեքսը» թողարկել է հետևյալ պատկերանիշը՝ առաջին տարբերակ՝ «Я» տեղանուն, աջից՝ սիրտ, ներքևում՝ քաղաքի անվանումը, հաջորդ տարբերակ՝ «Я» տեղանուն, աջից՝ սիրտ, ավելի աջ՝ քաղաքի անվանումը։ Սովորաբար ցուցադրվում է քաղաքի կամ շրջանի շրջանակներում։ Հիշեցնում է 2013 թվականի պատկերանիշների շարքը։

Տես Նաև 
 Գուգլի պատկերանիշ

Ծանոթագրություններ

Արտաքին հղումներ 
 «Յանդեքսի» գլխավոր էջի տոներ 
 Պաշտոնական կայքէջից
 «Յանդեքսի» պատկերանիշ
 «Յանդեքսի» պատկերանիշները տոների ժամանակ 
 «Յանդեքսի» տոնական պատկերանիշ 

Գրաֆիկական դիզայն
Խորհրդանիշներ
Որոնողական համակարգեր